Seremonielle grevskap i England

Dei seremonielle grevskapa i England (engelsk ceremonial counties) er område i England som får utnemnt ein statthaldar (Lord-Lieutenant), ein personleg representant for den britiske monarken. Grevskapa er definert av regjeringa, og følgjer i utgangspunktet grensene for administrative grevskap; i mange tilfelle er det seremonielle ofte større enn det administrative, for enkelte byer er sjølvstyrte einingar som ikkje er underlagt eit grevskap. Når ein omtalar eit grevskap som ein geografisk eining, er det oftast det seremonielle ein siktar til.

Kart

Historie

Etter at det i 1888 vart oppretta nye styringsorgan og einingar – grevskapsråd (county council) og grevskapsvalkrins (county borough) – vart løytnantskapet reformert. Nokre stader  hadde lenge hatt ein kongeleg løytnant, som til dømes Bristol, men andre stader nytta ein dei tradisjonelle grevskapa som basis for å opprette seremonielle grevskap. Dei administrative grevskapa vart sett saman med sjølvstyrte valkrinsar; det seremonielle Leicestershire består av det administrative Leicestershire pluss grevskapsvalkrinsen Leicester. Område som vart delt, som Suffolk (delt i East Suffolk og West Suffolk, vart halde som eitt seremonielt grevskap. 

Skilnaden mellom dei tradisjonelle og dei nye grevskapa er i dei fleste tilfelle ikkje så stor, men nokre byar vart flytt, anten i 1888 eller på seinare tidspunkt. Den einaste store skilnaden er at ein tidlegare hadde Grevskapet London; i 1965 vart Stor-London (Greater London) oppretta, og løytnantskapet Middlesex vart avskaffa som følgje av dette. 
  
I 1974 vart grevskapsvalkrinsane avskaffa, og det vart gjort ei større reform av dei administrative grevskapa. Fleire grevskap vart oppløyst og fordelt på andre i 1990-åra: Avon, Cleveland, Hereford and Worcester, og Humberside.

Definisjonar

 Bedfordshire, inkludert Luton
 Berkshire
 Bristol
 Buckinghamshire, inkludert Milton Keynes
 Cambridgeshire, inkludert Peterborough
 Cheshire, inkludert Halton og Warrington
 City of London
 Cornwall, inkludert Scilly-øyane
 Cumbria
 Derbyshire, inkludert Derby
 Devon, inkludert Plymouth og Torbay
 Dorset, inkludert Bournemouth og Poole
 Durham, inkludert Darlington, Hartlepool, og Stockton-on-Tees nord for elva
 East Riding of Yorkshire, inkludert Kingston-upon-Hull
 East Sussex, inkludert Brighton and Hove
 Essex, inkludert Southend-on-Sea og Thurrock
 Gloucestershire, inkludert South Gloucestershire
 Greater London, unntatt City of London
 Greater Manchester
 Hampshire, inkludert Southampton og Portsmouth
 Herefordshire
 Hertfordshire
 Isle of Wight
 Kent, inkludert Medway
 Lancashire, inkludert Blackburn with Darwen, og Blackpool
 Leicestershire, inkludert Leicester
 Lincolnshire, inkludert North Lincolnshire, og North East Lincolnshire
 Merseyside
 Norfolk
 North Yorkshire, inkludert York, Middlesbrough, Redcar and Cleveland, og Stockton-on-Tees sør for elva
 Northamptonshire
 Northumberland
 Oxfordshire
 Rutland
 Shropshire, inkludert Telford and Wrekin
 Somerset, inkludert Bath and North East Somerset og North Somerset
 South Yorkshire
 Staffordshire, inkludert Stoke-on-Trent
 Suffolk
 Surrey
 Tyne and Wear
 Warwickshire
 West Midlands
 West Sussex
 West Yorkshire
 Wiltshire, inkludert Swindon
 Worcestershire

Sjå òg 

Administrativt grevskap
Grevskap i England

Kjelder

Denne artikkelen bygger på «Seremonielt grevskap (England)» frå ,  den 16. november 2009.  

Grevskap i England
Administrative område i England